b'\n_START_ARTICLE_\nBivali\xc5\xa1\xc4\x8de\n_START_PARAGRAPH_\nBivali\xc5\xa1\xc4\x8de je \xc5\xbeivljenjski prostor ali kraj bivanja, kjer nekdo \xc5\xbeivi oziroma prebiva. Hkrati je to tudi prostor, ki nudi za\xc5\xa1\xc4\x8dito pred zunanjimi vremenskimi razmerami, v katerega se posameznik naseli in tam prebiva stalno (dom) ali pa za\xc4\x8dasno (npr. po\xc4\x8ditni\xc5\xa1ka hi\xc5\xa1ica). Stalno prebivali\xc5\xa1\xc4\x8de je po definiciji iz Zakona o prijavi prebivali\xc5\xa1\xc4\x8da (ZPPreb)\xc2\xa0\xc2\xbbnaselje, kjer se posameznik naseli z namenom, da v njem stalno prebiva, ker je to naselje sredi\xc5\xa1\xc4\x8de njegovih \xc5\xbeivljenjskih interesov, to pa se presoja na podlagi njegovih poklicnih, ekonomskih, socialnih in drugih vezi, ki ka\xc5\xbeejo, da med posameznikom in naseljem, kjer \xc5\xbeivi, dejansko obstajajo tesne in trajne povezave.\xc2\xab_NEWLINE_Najprej so ljudje \xc5\xbeiveli v naravnih bivali\xc5\xa1\xc4\x8dih (jama v zemlji, odprtina v skali,...), kasneje pa so za\xc4\x8deli graditi objekte, katerih arhitektura se je s stoletji spreminjala. V dana\xc5\xa1njem \xc4\x8dasu ljudje prete\xc5\xbeno \xc5\xbeivimo v posameznih ali pa skupinskih objektih, v katere je integrirano eno ali pa ve\xc4\x8d bivali\xc5\xa1\xc4\x8d (stanovanj)._NEWLINE_Vsak dr\xc5\xbeavljan ima na svoji upravni enoti zabele\xc5\xbeeno lokacijo stalnega bivali\xc5\xa1\xc4\x8da, katerega spremembo je dol\xc5\xbean sporo\xc4\x8diti pristojnemu organu._NEWLINE_Tudi \xc5\xbeivali uporabljajo bivali\xc5\xa1\xc4\x8de (brlog, gnezdo), ki jih \xc5\xa1\xc4\x8diti pred zunanjimi vremenskimi razmerami in plenilci.'